Translate the text from Welsh to English.



 
Yn unol ag adran 15 o Fil Etholiadau Cymru (Coronafeirws) (“y Bil”), gallaf gadarnhau fod Gweinidogion Cymru wedi cwblhau ein hadolygiad cyntaf o’r paratoadau ar gyfer cynnal etholiad y Senedd 2021 ar 18 Chwefror 2021\.


Yn gryno, canlyniad yr adolygiad yw ein bod yn parhau’n ymrwymedig i’n bwriad presennol o gynnal yr etholiad ar 6 Mai, ochr yn ochr ag isetholiadau awdurdodau lleol fel y’u penderfynir gan y Swyddogion Canlyniadau, yn ogystal ag etholiadau Comisiynwyr Heddlu a Throseddu, sy’n gyfrifoldeb Llywodraeth y DU. Gan fod y sefyllfa iechyd cyhoeddus yn gwella’n raddol, nid yw’n rhesymol disgwyl i etholiad y Senedd gael ei ohirio ar hyn o bryd. Rhaid i bawb baratoi felly’n seiliedig ar hynny.


Rydym yn parhau i weithio’n agos gyda Llywodraethau’r Alban a’r DU. Ar 3 Chwefror, ymunais â chyfarfod cyntaf y Grŵp Rhyngweinidogol ar gyfer Etholiadau a Chofrestru (dolen allanol, Saesneg yn unig). 


**Adolygiadau pellach**


Bydd yr adolygiad statudol nesaf o’r paratoadau ar gyfer 2021 yn cael ei gwblhau erbyn 12 Mawrth, a byddaf yn gosod datganiad pellach cyn gynted ag y bydd yn rhesymol ymarferol ar ôl hynny. Bydd y Prif Weinidog hefyd yn gosod datganiad, yn unol ag adran 6 o’r Bil, ar 24 Mawrth, neu cyn hynny, yn nodi a yw’n bwriadu arfer ei bŵer o dan yr adran honno i gynnig gohirio’r etholiad.


**Meini Prawf a chanllawiau ar gyfer y cyfnod cyn yr etholiad**


Cyhoeddir y meini prawf y bydd y Prif Weinidog yn eu defnyddio ar gyfer penderfynu a yw’n angenrheidiol neu’n briodol gohirio’r etholiad, a’r canllawiau ar gyfer arfer swyddogaethau Llywodraeth Cymru yn y cyfnod cyn yr etholiad, cyn gynted â phosibl ac yn unol ag adrannau 4 a 6 o’r Bil.


**Ymgyrchu**


Mae ein Cwestiynau Cyffredin ynglŷn â’r coronafeirws yn cynnwys canllawiau ar gyfer ymgyrchu.  Byddwn yn parhau i ddiweddaru’r dudalen hon wrth i fwy o gwestiynau ddod i law ac wrth i’r sefyllfa iechyd cyhoeddus ddatblygu, a byddwn yn cyhoeddi canllawiau ar gyfer y rheini sy’n ymgyrchu yn yr etholiad, yn unol ag adran 9 o’r Bil, cyn gynted â phosibl.


Mae’n bwysig nodi nad yw ein safbwynt ar ymgyrchu wedi newid, gan nad oes digon o le i addasu’r cyfyngiadau presennol ar hyn o bryd. Mae hynny’n golygu nad yw gadael cartref i ddosbarthu taflenni ac ymgyrchu o ddrws i ddrws yn esgus rhesymol, er gwaethaf y ffaith ei bod yn esgus rhesymol gadael cartref at ddibenion gwaith hanfodol sy’n gysylltiedig â’r etholiadau (er enghraifft os ydych yn aelod o dîm gwasanaethau etholiadol), er mwyn cydymffurfio â rhwymedigaethau cyfreithiol sy’n gysylltiedig ag etholiadau (er enghraifft casglu llofnodion ar gyfer enwebiad) neu i bleidleisio.


**Cynnal yr etholiadau**


Rydym yn gweithio’n agos gyda Swyddogion Canlyniadau i’w helpu i ddod o hyd i leoliadau a staff ar gyfer yr etholiadau. Fel rhan o’r gwaith hwn, rydym yn pwysleisio y dylai ysgolion, canolfannau cymunedol, mannau addoli, a chyfleusterau eraill fod ar gael os yw hynny’n bosibl, er mwyn i Swyddogion Canlyniadau allu eu defnyddio fel gorsafoedd pleidleisio a chanolfannau ar gyfer cyfrif y bleidlais, er mwyn sicrhau ei bod yn hawdd cael mynediad at y bleidlais. Mae agor safleoedd at ddefnydd swyddogol mewn perthynas â chynnal etholiadau’n cael ei ganiatáu o dan ein rheoliadau coronafeirws.


Byddem hefyd yn annog gweision cyhoeddus ac aelodau eraill o’r cyhoedd, gan gynnwys y rheini sy’n chwilio am waith, i gynnig eu henwau drwy Wirfoddoli Cymru (gwirfoddoli\-cymru.net) i weithio ar yr etholiadau hyn.


**Pleidleisio**


Bydd y gorsafoedd pleidleisio yn ddiogel o ran COVID\-19, a chyfrifoldeb y Swyddogion Canlyniadau fydd sicrhau hynny. Ni fydd angen i bleidleiswyr sy’n mynd i orsafoedd pleidleisio gofrestru ar gyfer Profi Olrhain Diogelu y GIG oni bai bod y lleoliad ar agor at ddibenion eraill sy’n gwneud hynny’n ofynnol. Ni fydd trefnu pleidlais na mynychu gorsaf bleidleisio yn torri’r rheoliadau coronafeirws, sy’n cyfyngu ar symud ac ymgasglu gyda phobl eraill, cyn belled â bod pawb yn cadw at y rheolau pellter corfforol a rheoliadau eraill.


Serch hynny, byddem yn annog pobl, yn enwedig y rheini sy’n gwarchod eu hunain, i wneud  cais am bleidlais drwy’r post. Os ydych yn bwriadu pleidleisio drwy’r post, dylech wneud cais cyn gynted â phosibl gan y bydd hynny’n helpu gweinyddwyr gyda’u paratoadau ar gyfer 6 Mai.


#### **Cyfrif pleidleisiau a chanlyniadau’r etholiadau**


Rydym yn cefnogi’n llwyr y camau y bydd angen i Swyddogion Canlyniadau eu cymryd i reoli’r gwaith o gyfrif pleidleisiau mewn ffordd wahanol er mwyn sicrhau cydymffurfedd â chyfraith etholiadol yn ogystal â’r rheoliadau coronafeirws. Rydym yn darparu cyllid ychwanegol ar gyfer hynny. Rydym yn sylweddoli y gallai oedi ddigwydd cyn cwblhau’r cyfrif, ac rydym yn cydnabod bod hyn yn ddealladwy os ydym am sicrhau bod etholiadau’n rhydd ac yn deg o dan yr amgylchiadau presennol.


 







Translation:


 
In accordance with section 15 of the Welsh Elections (Coronavirus) Bill (“the Bill”), I can confirm that the Welsh Ministers completed our first review of the preparations for the holding of the poll for the 2021 Senedd election on 18 February 2021\.


In summary, the result of the review is that we remain committed to the election being held on 6 May as scheduled, alongside local authority by elections as determined by Returning Officers, and also the Police and Crime Commissioner elections which are the responsibility of the UK Government. As the public health situation is currently gradually improving, the postponement of the Senedd election is not reasonably anticipated at this time. Everybody must prepare on this basis.


We continue to work closely with the UK and Scottish Governments. On 3 February I joined the inaugural meeting of the Interministerial Group for Elections and Registration (external link). 


#### **Further reviews**


The next statutory review of preparations for 2021 Senedd election is due to be completed by 12 March and I will lay a further statement as soon as reasonably practicable after its completion. The First Minister will also lay a statement in accordance with section 6 of the Bill on or before 24 March setting out whether he intends to exercise his power under that section to propose postponement of the poll.


#### **Criteria and pre\-election period guidance**


The criteria to be used by the First Minister for determining whether it is necessary or appropriate to postpone the election, and the guidance on the exercise of Welsh Government functions in the pre\-election period, will be published as soon as possible and in accordance with sections 4 and 6 of the Bill.


#### **Campaigning**


Our Coronavirus FAQs incorporate guidance on campaigning. We will continue to update this page as we receive more questions and as the public health situation develops, and we will issue guidance to election campaigners, in accordance with section 9 of the Bill, as soon as possible.


It is important to note that our position on campaigning has not changed at this stage, as there is not sufficient headroom to adjust existing restrictions at present. This means that although it is a reasonable excuse to leave home for essential work purposes related to elections (for example if you are part of an electoral services team), to comply with legal obligations connected to elections (for example collecting signatures for a nomination), or to vote, it is not a reasonable excuse to leave home to deliver leaflets or campaign door\-to\-door.


#### **Running the elections**


We are working closely with Returning Officers to help them source venues and staff for the elections. As part of this, we emphasise that schools, community centres, places of worship and other facilities should if at all possible be put at the disposal of Returning Officers for use as polling stations and counting centres so that the poll is accessible. The opening of premises for official use for elections is permitted under our Coronavirus regulations.


We would also encourage public servants and other members of the public, including those seeking work, to put themselves forward via Volunteering Wales (volunteering\-wales.net) to work on the elections.


#### **Voting**


Polling stations will be Covid\-secure, and it will be the responsibility of Returning Officers to ensure this. Voters attending polling stations will not need to register for the purposes of NHS Wales Test, Trace, Protect unless the venue is open for another purpose which requires it. Organising a poll or attending a polling station will not breach Coronavirus regulations restricting movement or mass gatherings, as long as physical distancing and other rules are observed.


But we would also encourage people, particularly those who are shielding, to consider applying for a postal vote. If you intend to vote by post please apply as soon as possible as this will help administrators in their preparations for 6 May.


#### **Counting votes and election results**


We are fully supportive of the steps Returning Officers will need to take to manage the counting of votes differently to maintain compliance with electoral law as well as Coronavirus regulations. We are making available additional funding for this purpose. We appreciate that there may be delays in completing counts and announcing results as a result of the necessary changes and we recognise that this is understandable if we are to have a free and fair elections in current circumstances.